ధోనీ నిర్ణయం సరైనదే వెటరన్ యువరాజ్ న్యూఢిల్లీ: పరిమిత ఓవర్ల కెప్టెన్సీ నుంచి తప్పుకోవడం ద్వారా ధోనీ సరైన నిర్ణయమే తీసుకున్నాడని వెటరన్ బ్యాట్స్మన్ యువరాజ్ సింగ్ ప్రశంసించాడు. ఇద్దరం కలసి దుమ్ముదులిపే బ్యాటింగ్తో పాత రోజులను మరోసారి గుర్తుకు తేగలమనే ఆశాభావం వ్యక్తం చేశాడు. ‘ధోనీతో కలసి ఇలా ఆడడం కెరీర్ ఆరంభించిన రోజులను గుర్తుకు తెస్తోంది. మా ఇద్దరిలో నేనే ముందుగా అంతర్జాతీయ క్రికెట్లోకి వచ్చాను. అయినా ఎటువంటి భేషజాలకు పోకుండా ఇద్దరం కలసి బెదురులేని క్రికెట్ ఆడేవాళ్లం. రాబోయే సిరీ్సలోనూ గతంలోలా మెరుపులు మెరిపిస్తామ’ని యువీ చెప్పాడు. మహీ కెప్టెన్సీలో నెగ్గిన 2007 వరల్డ్ టీ20, 2011 ప్రపంచ కప్ టీమ్ల్లో యువరాజ్ కీలక పాత్ర పోషించాడు. ‘అగ్రశ్రేణి జట్టుగా రెండు ప్రపంచ కప్లు నెగ్గాం. ఎంత మంది కెప్టెన్లు ఇంతటి ఘనతను సాధించారనేది కచ్చితంగా చెప్పలేను. ధోనీ ఎంతో కూల్గా ఉంటూనే తన పని తాను చేసుకు పోతాడ’ని యువీ అన్నాడు. మహీ సారథ్యానికి రాజీనామా చేసి సరైన నిర్ణయం తీసుకున్నాడని అభిప్రాయపడ్డాడు. ‘2019 వరల్డ్కప్ కోసం జట్టును తయారు చేసుకోవడానికి తర్వాతి కెప్టెన్కు తగిన సమయం ఇవ్వాలని ధోనీ భావించాడు. విరాట్లో తర్వాతి నాయకుడిని చూశాడు. ఆటగాడిగా జట్టుకు సేవలందించడానికి అతడిలో ఎంతో క్రికెట్ మిగిలుంద’ని యువరాజ్ అన్నాడు. ఇక, కెప్టెన్ విరాట్ కోహ్లీ తన ఆటతో మిగిలిన వారికి స్ఫూర్తిగా నిలుస్తున్నాడని చెప్పాడు.
dhonee nirnayam sarainade veteran yuvaraj newdhilly: parimita ovarla keptensi nunchi tappukovadam dwara dhonee saraina nirnayame teesukunnaadani veteran batsman yuvaraj sing prasamsinchaadu. iddaram kalasi dummudulipe battingto paata rojulanu marosari gurtuku tegalamane aasaabhaavam vyaktam cheshaadu. ‘dhoneetho kalasi ilaa aadadam kereer aarambhinchina rojulanu gurtuku testondi. maa iddarilo nene mundugaa antarjaatiiya kriketloki vachanu. aina etuvanti bheshajaalaku pokunda iddaram kalasi beduruleni cricket aadevaallam. raboye sireesaloonuu gatamlola merupulu meripistaama’ni yuvi cheppaadu. mahi keptenseelo neggina 2007 werald t20, 2011 prapancha kap teamllo yuvaraj keelaka paatra pooshinchaadu. ‘agrashreni jattugaa rendu prapancha kaplu neggam. entha mandi keptenlu intati ghanatanu saadhinchaaranedi kachitamgaa cheppalenu. dhonee entho koolga untoone tana pani taanu chesuku potada’ni yuvi annadu. mahi saarathyaaniki rajinama chesi saraina nirnayam teesukunnaadani abhipraayapaddaadu. ‘2019 varaldkap kosam jattunu tayaaru chesukovadaniki tarvaati keptenku tagina samayam ivvaalani dhonee bhaavinchaadu. viraatlo tarvaati nayakudini chushadu. aatagaadigaa jattuku sevalandinchadaaniki atadilo entho cricket migilunda’ni yuvaraj annadu. ika, kepten virat kohli tana aatatho migilina vaariki sphuurtigaa nilustunnadani cheppaadu.